JohanHeinsen/ENO huggingface dataset:
Viborger Samler, 1839-01-28
Udenlandske Efterretninger. Frankrig. De Deputeredes Kammer har i sit Møde den 18de d. M. antaget Adressendkastets 59. angaaende de africanske Besiddelser, der lød saaledes: "Vi glæde os tilligemed Deres Majestæt over den tilfredsstillende Tilstand i vore africanske Besiddelser. Vi nære den faste Overbeviisning, at denne Tilstand Dag for Dag vil bedre sig ved Armeens Mandstugt, Ordenen i Administrationen og en oplyst Religions velgjørende Jndflydelse. Herpaa foretoges § 10 om Renteconversionen. J Modet den 19de antoges denne §. Slutningsparagraphen af Addressendkastet foretoges nu til Discussion og de af Dhrr. de Belleyme og de la Pinsonniere, fremsatte ministerielle Amendements antoges med 222 mod 213 Stemmer. Ved Afstemningen over hele Addressen antoges denne med 221 mod 208 Stemmer. Herpaa valgtes Deputationen til Addressens Overbringelse og Kammeret skiltes ad. Rygtet gik, at Grev Mole, der levende følte Nødvendigheden af ved et parlamentarisk Cabinet at gjøre Ende paa den stedfindende Crisis, havde nedlagt sin og sine Collegers Dimission i Kongens Hænder, men at denne strax havde befalet Udstedelse af en Ordonnance om Kammerets Opløsning. Dog modsiger Moniteur Parisien denne Efterretning. Hr Dupin har – ligesom ved tidligere ministerielle Crisis - havt en lang Audients hos Kongen. - General Aimar, bekjendt fra Blodbadet i Lyon, er kaldet til Paris. – Regjeringen har erholdt slette Efterretninger fra la Rochelle og de omliggende Landstrækninger. Opstanden vælter sig frem fra den ene Landsbye til den anden, og man torde snart behøve et heelt Armeecorps, for at berolige Landet. Præfecten har foreløbigen suspenderet Nationalgarden i Staden.
Viborger Samler, 1839-01-28
Spanien. Efterretninger fra Madrid gaae til den 9de d. M. Den nye Marineminister, Chacon, var ankommen og havde tiltraadt sin Post. Ministerconseilet havde besluttet at sende Krigsministeren, General Alaix til Catalonien, Valencien og Aragonien, for paa selve Stedet at overbevise sig om Hensigtsmæssigheden af de af Generalerne van Halen og de Meer grebne Forholdsregler. De cataloniske Senatorer og Deputerede have af Ministeriet erholdt den Forsikkring, at Englændernes Forslag at yde Pengeforskud, imod Toldlettelser ved Jndførselen af deres Fabricata, ikke skulde blive antagne uden foregaaende Prøvelse af deres Jndvendinger.
Viborger Samler, 1839-01-28
Man skriver under den 15de fra Bayonne, at Maroto den 12te var i Durango, og at hans Tropper havde besat Provindsen Alava. Espartero stod i laRivia. Hans trende under Don Diego i Navarra efterladte Corps holdt Pamplona, Tafalla og Peraltabesatte. Man siger, at Espartero ved denne Bevægelse agter at bortlede Carlisternes Opmærksomhed fra Leons Angreb paa Broen ved Belascoain. Carlistchefen Balmaseda skal som Fange være ført til Guevara. - La Sentinelle des Pyrenees af 15de beretter, at det af den christiniske General Castaneda gjentagne Gange angrebne Fort Ramales er faldet i hans Hænder, og at Carlisterne, for at svække Jnd trykket af denne Efterretning, have meget overdrevet Christinernes ved denne Leilighed lidte Tab. Jelgien. Generalstaben afsender uafladelig Stafetter, for at paaskynde Troppemarscherne. Efter hvad man hører, skulle alle til samtlige Reserveregimenter hørende Folk, saavelsom alle Permitterede, igjen kaldes under Fanerne. J alle Grene af Militairtjenesten hersker det største Liv. Man sender Sygevogne til Grændsen og der sees bestandigt Tropper af alle Vaabenarter at marschere gjennem Brüssel til Nordbrabant. "Amsterdammer Handelsblads forsikkrer, at ogsaa det 13de Reserveregiment vil blive indkaldt, hvilket vil, tilligemed de fire allerede indkaldte Reserverigimenter, udgjøre en Forstærkning af 17 a 18000 Mand. Man paastaaer, at det kongelige Hovedquarteer vil blive forlagt til Mecheln, og at Kongen havde ifinde i den paafølgende Uge at begive sig derhen med sin Stab. – Fra Antwerpen skrives under 18de, at det 7de og 8de Linieregiment, der ligge sammesteds i Besætning, have erholdt Befaling, til at afgaae til Grændsen. – En Artikel fra London af 19de d. M. i det amsterdamske Handelsblad beretter, at Grev Sebastiani endnu ikke har undertegnet Conferenceprotocollen, og at Grev de Me rodes Forslag ere af Frankrig tilstillede Conferencen.
Viborger Samler, 1839-01-28
Blandet. Endeligen har det ægyptiske Gouvernement givet en officiel Meddelelse om Vicekongens Reise. Jfølge denne var han den 24de Novbr. efter 41 Dages Reise indtruffen til Kartum, befandt sig vel og ventede kun paa sit nogle Dagreiser tilbageblevne Følges Ankomst for at bryde op til Fasokel, hvorhen den største Deel af Tropperne var sendt i Forveien. Om 10 Dage ventede han at naae Guldminerne, hvorfra han vilde træde i Underhandling med de abyssiniske Fyrster.
Viborger Samler, 1839-01-28
Jndenlandske Efterretninger. Vore Forhold, baade de nuværende og fremtidige, blive mere og meere Gjenstand for Artikler i fremmede Blade; flere af disse vise sig tydelig som danske Forfatteres, der, paa Grund af vore Trykkelove, vælge det fremmede Terrain, for der at udtale sig om Gjenstande, der her synes at være uomskrivelige; men andre bære ogsaa tydelig Præg af ikke at skylde nogen dansk Pen deres Oprindelse; til disse sidste hører en i flere Henseender ret mærkelig Correspondance-Artikel i Gotheborgs femte Handels og Siøfarts Tidning Nr. 8 for 19de denne Maaned. De, der have læst eller ville læse Artiklen, turde imidlertid upaatvivleligen give os Ret i, at vi ikke hidsætte den her. Een Sætning kunne vi dog, uden Uleilighed for Politimesterens Medhielp, giengive: "Det store Skridt, Danmarks Konge ved Jndførelsen af raadgivende Stænder gjorde til Dannelsen af en friere Statsform, er allerede et ganske smukt Offer til Oplysningen og en betydningsfuld Erkjendelse af Billigheden af Tidens Fordringer; og om man endog maatte ansee dette Skridt blot som en halv Mefure, saa er det imidlertid altid et Skridt nærmere Maalet." Forøvrigt taler Forfatteren adskilligt om "la fore des choses", "Ruslands Keiser, "Mester Erik, "det danske Folk, moden Mand, "Selvstændighed, Naturens Orden, "Stilladsen om Bygningens den nye Tid, "Thronfølgeren, "Røgelseoffer, "Souverainetten." (Kbhvnsp.)
Viborger Samler, 1839-01-28
Jfr. Grahn har erholdt allernaadigst Tilladelse til at modtage en til hende fra Directionen for Stad Theatret i Hamborg skeet Jndbydelse, til i Marts Maaned at dandse sex Gange paa bemeldte Theater, imod et Honorar af 6000 Franes (circa 2200 Rbd.) (Dag.)
Viborger Samler, 1839-01-28
Det har allernaadigst behaget Hs. Maj. Kongen at udnævne Stabschirurg, Prof. C. Møller, til Ridder af Dannebrogordenens fjerde Classe.
Viborger Samler, 1839-01-28
J en ældre Correspondance-Artikel i "Aalborg Avis" Nr. 226 f. A., som senere er bleven optaget i de fleste Aviser baade her og i Provindserne, ja selv i udenlandske Blade, fortælles der meget omstændeligt fra Kjøbenhavn, at man her med Politiets Assistance har opdaget en Fabrik af falske Femdalersedler i Laxegade. Vi kunne nu, efter herom at have modtaget Oplysning fra Politiretten her, forsikkre, at denne hele Fortælling er opdigtet. (B. Td.)
Viborger Samler, 1839-01-28
Den 21de De, blev en Person i Kbhavn, der har gjort sig skyldig i talrige Tyverier, under Opsigt af Soldatervagt, ført ud i Grønningen, for at paavise de Steder, hvor han, ifølge Udsagn ved Retten, havde nedgravet Kosterne. Ved at grave efter paa de paapegede Steder, fandt Politiet virkelig mange værdifulde Guld- og Sølvsager, som vare stiaalne i Kjøbenhavn paa forskjellige Steder. (Aalb. Av.)¬
Viborger Samler, 1839-01-28
Hr. Shawlsfabrikant Drewsen gjør i Addresse avisen opmærksom paa, at der i Mad. Thellesens Planer til Bortlodning af indenlandske Jndustrivarer ogsaa nævntes et smukt Shawl fra Drewsen's Fabrik, men ved, under et Besøg i Gevinst=Udstillingen, at betragte nævnte Shawl, fandt han, at det var et meget maadeligt og udenlandsk Fabricat, som hun havde udgivet for et smukt Shawl af hans (Drewsen's) Fabrik her i Staden! Det er i Sandhed mærkeligt, at en af de faa Bevillinger, der er uddeelt til Jndustri=Lotterier, saaledes kan misbruges; imidlertid ville Ovenstaaende kunne tjene Spillerne til fornøden Advarsel.
Viborger Samler, 1839-01-28
Det er nu 14 Dage siden, at en Deel af Jylland, er bleven hjemsøgt af Vandfloden, som skal have foranlediget meget Skade; men endnu beroe alle de Efterretninger, vi have om denne sørgelige Begivenhed, paa private Meddelelser, med Undtagelse af een. Ønskeligt var det derfor, at man erholdt noget Officielt herom fra Amtmændene og Fogderne, for at man deraf kan lære at kjende den virkelige Nød og Trang, til hvis Afhjælpelse man da vistnok her, i Provindserne og i Hertugdømmerne, fandt sig ligesaa redebon, som i sin Tid ved Oversvømmelsen i Hertugdømmerne. (Berl. Td.)
Viborger Samler, 1839-01-28
Den 1ste Januar indstrandede paa Østsiden af Ameland en Skonnert med et dansk Flag i Store vant, om hvis Ladning eller Mandskab man ikke havde opdaget Noget; derimod vare allerede nogle Klæder flydte i Land, ligesom senere et Skudsmaal for en Matros, udstedt af Capt. Ferd. Lock, førende Skibet Helene, af Sønderborg. Skibet laae bestandigt paa Siden, og man agtede ved stillere Veir at bjerge saameget som mueligt af dette og Ladninger.
Viborger Samler, 1839-01-28
Det mod Skonnerten die Elbe paa den spanske Kyst udøvede Sørøverie, betragtes ifølge en Correspondentsartikel fra Madrid i Augsb. Allg. Zeitung, af de derværende engelske og franske Diplomater som aabenbart Sørøverie, og man er betænkt paa alvorlige Forholdsregler for at gjøre Ende paa et saadant Uvæsen, som alle Nationers Skibe ere udsatte for. Den derværende kongel. danske Charge d'affaires Hr. dal Borgo di Primo, vil sikkert ikke undlade, ved sit Hof at gjøre alle Skridt, for at den danske Skibsfarts Jnteresser kunne vorde sikkrede.
Viborger Samler, 1839-01-28
En Jndsender gjør i Helsingøers Avis opmærksom paa, at man ved Reparationen af St. Olai Kirke formodentlig har overseet det 100 Aars gamle Altarklæde, der trænger til at ombyttes med et nyt, og opfordrer Damerne, der saa flittigen søge Gudshuus, til at anvende nogen Tid og Bekostning paa at bringe Kirken en saadan Gave.
Viborger Samler, 1839-01-28
Fra Nykjøbing paa Falster skrives, at Birkets Arrester i denne Tid ere saa overfyldte med Forbrydere, at man maa gribe til den fordærvelige Udvei at sætte 2 a 3 i een Arrest.
Viborger Samler, 1839-01-28
Odense. Et følgeværdigt Exempel er givet af tvende Sogne paa Sletten, Otterup og Schebye, som have forenet sig om, paa Orritzlevgaard at henlægge et Qvantum Rug, Byg, Boghvede og Kartofler, hvorfra Sognenes uformuende Beboere til en vis Tid kunne vorde forsynede med det nødvendige Forraad af disse Artikler til en billig Priis, nemlig: Rug 21 Mk., Byg 15 Mk., Boghvede 10 Mk. og Kartofler 4 Mk. pr. Tde. Efter Forlydende skal en lignende Overeenskomst have fundet Sted i Særslev Sogn. (J Sielland har Haarslev Sogn, efter Opfordring af Pastor F. Man, ligeledes forenet sig om, fra Midten af April at udlevere til Trængende Rug for 20 Mk. og Byg for 15 Mk. Priserne ere der for Øieblikket respective 31 og 26 Mk.) Hvor ønskeligt, om flere vilde forene sig om at komme de mangfoldige trængende Kjøbstædbeboere til Hjelp paa lignende Maade i denne paa alle de uundværligste Artikler saa dyre Vinter. (O. Th. Av.)
Viborger Samler, 1839-01-28
Den 23de Januar var en særdeles flink og yndet Avlskarl fra Næsbyhoveds Mølle gaaet ud paa Søen paa Svanejagt, men faldt i en Vaage, og druknede. (Hemp. Av.)
Viborger Samler, 1839-01-28
Fra det Holstenske. Fra Rendsborg fortæller Freischutz" følgende komiske Tildragelse: En i Omegnen af denne By stationeret Toldbetjent fik forleden Aften en anonym Skrivelse, hvori der meldtes ham, at hvis han vilde følge med Overbringeren, vilde denne forskaffe ham en feed Steeg." J sin Tjenestiver laante han Øre til denne mystiske Opfordring, satte med sin ubekiendte Fører over Eideren og fulgte ham over Stok og Steen i den bælgmørke Nat. Efter at de havde vandret et Par Miilsvei, kom de til en eensomt liggende Gaard. Føreren hankede paa en Vindueskovde. Denne, tilligemed Vinduet, blev aabnet, og vor Tolder anmodedes om, ad denne noget usædvanlige Vei at træde ind i Huset. Pludseligt befandt han sig nu i et meget komfortabelt, klartoplyst Værelse, hvor han antraf en meget venlig Familie, der indbød ham til at deeltage i Aftensmaaltidet, som øieblikkelig blev serveret. Ved den forcerede Marsch, tildeels ad ubanede Veie, havde Manden faaet Appetit. Han langede dygtigt til, og fik virkeligen en feed Steeg, tillaften. Under Maaltidet gjorde han mange Spørgsmaal om, hvor han da egentlig befandt sig, og hos hvem han havde den Ære, saa uventet at spise tillaften, men han fik kun undvigende Svar, og efter at have gjort sig vedbørligt tilgode med Mad og Drikke, maatte han, ad samme Vei, tiltræde Tilbagemarschen. Rimeligviis er han, paa denne eventyrlige Prommenade, gaaet Glip af den rette "fede Steeg."
Viborger Samler, 1839-01-28
Paa Brabrand Sø druknede i Søndags Aftes 2 Personer, som vare gaaet ud paa Jsen, for at more sig. Begge tjente i Brabrand By; den En var 21, den Anden 16 Aar gl. (Aarh. Av.)
Viborger Samler, 1839-01-28
Under "Jndsendt læses i Aarhuus Avis følgende: "Da den tragisk comiske Scene, der skal være foregaaet paa Horsens Raad- og Domhuus den 4de dennes under Repræsentantvalget, vandrer og blandt Publicum i de meest griinagtige Paaklædninger, saa vilde det vist tjene til den saa meget lovpriste Publicitet, hvis Hr. Borgermesteren eller en anden rigtig underrettet Mand vilde meddele Almeenheden denne Scenes sande Sammenhæng. H., 16de Jan. 1839.
Viborger Samler, 1839-01-28
AVERTISSEMENTS. Herved bekjendtgjøres for Byens Jndvaanere, at jeg har imodtaget approberede Restancellister over: 1) Kongelige Skatter, Bankrente og Brandcontingent for 2det Halvaar 1838. 2) Byeskat og Jordafgivter for hele Aaret 1838. 3) Jndqvarterings=Hielpeskat for hele Aaret 1838. 4) Delinqventskat for hele Aaret 1838. 5) Skoleskat for 2det Halvaar 1838. 6) Fattigskat for 2det Halvaar 1838. 7) Afbyggerafgivet for 2det Halvaar 1838. og 8) Mulcter for Overtrædelse af Consumtionsforordninningen for 2det Halvaar 1838. og at Udpantningen for Samme begynder den 4de Februar førstkommende hos de Restantere, der ikke forinden have betalt deres Restancer. Viborg, den 25de Januar 1839. E. Selmer.
Viborger Samler, 1839-01-28
Classe=Lotteriesedler. til det 9de Lotteries 1ste Classe, ere nu daglig at erholde indtil den 20de Februar. Viborg, den 14de Januar 1839. P. Gjølbye. Hos Dhrr. Kjøbmænd G. Boye og P. Støttrup i Viborg modtages Tøi til Stampning i Most Stampemølle, prompte Expedition og billig Behandling forsikkres, Most Stampemølle i Januar 1839. J. C. Jensen.
Viborger Samler, 1839-01-28
J Boet efter afg. Enkemadame Kirstine Kruuse født Schaarup af Corsøegaard, er en Skiftesamling berammet til Afholdelse paa Tingstedet heri Byen Tirsdagen den 26de Februarii førstkommende, Formiddag Kl. 10, og hvorved Skiftet agtes sluttet, hvilket herved i Henhold til Plac. af 21de April 1824 bekjendtgjøres. Rinds Gislum Herreders Contoir i Hobroe, den 21de Januari 1839. Jansen. Saavel Commissionen til at undersege alle det frederiksborgske Stutteries Oeconomie vedkommende Gienstande, som undertegnede Direction har i en allerunderdanigst Forestilling andraget, at det vilde være til Gavn for Landets Hesteavl og til Besparelse for det Offentlige, om en Deel af Remonten til Hans Majestæts Stalde blev opkjøbt i Landet, og som Følge deraf en ny og betydelig Reduction af Stutteriet fandt Sted, saa at dette for Fremtiden fornemmelig blev et Stamstutteri for ædle og forædlede Heste, og, paa enkelte Undtagelser nær, ophørte med Tillæg af Heste til den Kongelige Stald saaledes som det allerede ved allerhøieste Rescript af 4de Marts 1833 er bestemt, at Remonten til de øvrige Kongelige Herskabers Stalde ikke meer skulde leveres derfra. Det bemærkedes, at der upaatvivleligt snart i Landet vilde kunne indkjøbes det tilstrækkelige Antal Heste af brunt, sort, rødt og graat Lød, passende til Hans Majestæts Brug, da Fuldblodshingster allerede i længere Tid ere brugte som Beskelere i de fleste af Landets Provindser, ligesom ogsaa, at en offentlig Bekjendtgjørelse om dette Jndkjøb rimeligviis end mere vilde fremme Tillæget af saadanne Heste.
Viborger Samler, 1839-01-28
Hans Majestæt har derpaa under 12te denne Maaned, blandt Andet, allernaadigst resolveret følgende: 1) at Stutteriet herefter skal betragtes som et Stamstutterie for Fuldblods, ved Fuldblod forædlede Heste, med fortrinligt Hensyn til Hesteavlens Forbedring i Landet, 2) at der fra Udgangen af Aaret 1840 ikke skal leveres andre Heste til de Kongelige Stalde, end Remonten til det hvidfødte og blaaskimlede Spænd, samt Rideheste til Hans Majestæts egen Brug, og at det som Følge heraf maa kundgjøres, at Remonteringen til den Kongelige Stald fra Aaret 1811 af skeer ved Jndkjøb i Landet, 3) at Stutteriets Styrke herefter skal bestaae i 7 a 8 Hingster, 40 Følhopper af Fuldblod og Halvblod, 5 hvidfødte og 4 blaaskimlede Hopper, 4) at Alkommet, med Undtagelse af den Deel, der behøves til Stammens Vedligeholdelse og til de under No. 2 nævnte Heste, skal bortsælges ved Auction i det første eller andet Aar."
Viborger Samler, 1839-01-28
Ved at bringe denne allerhøieste Resolution til almindelig Kundskab, maa Directionen tilføie, at de af Stutteriets Hingster, Følhopper, Foler og Fol, som paa Grund af ovennævnte Reduction skulle sælges, ville til Foraaret blive stillede til Auction, deels i Sielland, deels i Jylland, paa Tid og Steder, som nærmere skulle blive bekjendtgjorte.
Viborger Samler, 1839-01-28
Den Kongelige Direction for Stutterievæsenet og Veterinairskolen, den 19de Januar 1839. Schemata til Ministerialbøger kan som sædvanlig bestilles og erholdes paa Bogtrykkeriet.
Viborger Samler, 1839-01-28
Af- og Tilgangs-Lister. faaes paa Bogtrykkeriet. Kroemands Taxter, ere at faae paa Bogtrykkeriet. Et Faar, kjendeligt ved at samme er klippet en liden Rende i Panden, er den 16de ds. bortløbet fra Slagter Herz i Viborg, som for dets Tilstedebringelse betaler en Douceur.
Viborger Samler, 1839-01-28
Den Leilighed som fortiden beboes af Madame Jacobsen, med tilhørende Haugejord, er til førstkommende Mai at faae til Leie. Viborg, den 25de Jan. 1839. F. Astrup.
Viborger Samler, 1839-01-28
En ung Jomfrue, der er vel ovet i al Slags Syning og Brodering, ønsker i en honet Familie at lære Huusholdninen. Stiftsbogtrykkeriet anviser den Søgende.
Viborger Samler, 1839-01-28
Hvor en Dreng kan blive antaget i Handelslære, anviser Bogtrykkeriet.
Viborger Samler, 1839-01-28
Colonial-Varer.
Viborger Samler, 1839-01-28
Af alle til denne Handel henhørende Artikler, ere nu arriverede hos Undertegnede og sælges til meget billige og nedsatte Priser. Skive, den 1ste Januar 1839. J. Samson.
Viborger Samler, 1839-01-28
Forpagtnings Auction. Efter tagen Bestemmelse af den Kongelige Direction forden almindelige Enkekasse, bliver ved offentlig Auction, som afholdes paa Nibe Byes Raadstue, Torsdagen den 14de Februar førstkommende om Formiddagen Kl. 10, stillet til Bortforpagtning, fra 1ste Mai 1839, følgende den almindelige Enkekasse tilhørende Eiendomme i Aalborg Amt, nemlig: a) Nørlunds Hovedgaard med dens Avling og Besætning i et Tidsrum af 11 Aar indtil 1ste Mai 1850, alterna til med eller uden det dertil fortiden hørende Hoverie. – Gaarden har fri Hovedgaardstaxts Hartkorn 33 Tdr. 1 Skp. 1 Fdk. 1 Alb., med et Ager-Areal efter Hoverie foreningen af omtrent 400 Tdr. Land. Høeavlen ansees fortiden at være henved 200 Læs, som ved at oversætte Engene med Vand, hvortil er Leilighed, meget kan forøges. Vintersæden er for i Aar nedlagt med 68 Tdr. Rug.
Viborger Samler, 1839-01-28
Torstedlunds Hovedgaard med dens Avling og Besætning i et Tidsrum af 10 Aar indtil 1ste Mai 1819, alterna til med eller uden det dertil fortiden hørende Hoverie, Garden staaer for fri Hovedgaardstaxts Hartkorn 45 Tdr. 2 Skpr. 2 Fdkr., med et Ager-Areal efter Hoverieforeningen af circa 260 Tdr. Land, foruden endeel i de seneste Aar opdrevne Kjerjorder. Høeavlen ansees fortiden at være circa 150 Læs. Vintersæden er for i Aar nedlagt med 28 Tdr. Rug. c) Glasværket "Conradsminde med de til Værkets Drivihenhørende Bygninger og Jndretninger, Redskaber og befindende raae Materialbeholdninger samt circa 800 Favne Splinterbrænde, i et Tidsrum af 100 Aar indtil 1ste Mai 1839. Hovedgaardene opraabes først, hver for sig og derefter samlede og de gjørende Bud i hvert Altornatin, saavel for disse som for Glasværket, beroer paa Approbation af den Kongelige Direction for den almindelige Enkekasse. Conditioner forBortforpagtningerne ere henlagte til Eftersyn paa alle Amtstuer i Danmark og alle Amtscontoirer i Hertugdømmene Slesvig og Holsteen, paa de første Gjestgiversteder i Helsingøer og Slagelse i Sielland og i Aalborg hos GjestgiverBrünnes, i Randers hos Gjestgiver Rydell, i Aarhuus hos Gjestgiver Lassen, i Viborg hos Gjestgiver Brøndums Enke, samt paa den almindelige Enkekasses Contoir i Kjøbenhavn. og endelig hos Godsinspecteur P. N. Kjerulff i Haverslev gaard pr. Hobroe af hvem ogsaa disse betydelige Eiendomme paavises og Oplysning om Samme, paa Anledning, meddeles. Hvilket herved til Liebhaveres Efterretning bekjendtgjøres. Herredscontoirerne i Løgstøer og Nibe, den 5te Januar Svanenskjold. Lynge.
Viborger Samler, 1839-01-28
Alle og Enhver, som maatte have noget at fordre i 1) afdøde Poul Poulsen Elsøes Stervboe af Nibe. 2) afdede Fisker Christen Henriksen Gjed og ligeledes afdøde Hustrue Ane Catrine Nielsdatter, deres fælleds Boe af Nibe, indkaldes herved med 12 Ugers Varsel til at anmelde og beviisliggjøre deres Fordringer for undertegnede SkifteforvalEndvidere indkaldes herved Arvingerne efter bemeldte Poul Poulsen Elsøe med Aars og Dags Varsel til at anmelde og legitimere sig for mig. Nibe, den 21de Januar 1839. Lynge.
Viborger Samler, 1839-01-28
(Hermed følger Tillægsblad.)
Viborger Samler, 1839-01-28
Tillægsblad til Viborger Samler No. 12.
Viborger Samler, 1839-01-28
Domme, afsagte i den Kongelige Lands-Overret i Viborg. (Mandagen den 7de Januar 1839.)J Sagen No. 349. Ldsovipkt. Lykke som Actor, contra Ldsoprykt. Nyboe, Defensor for de Tiltalte Politibetjent P. Holm og const. Arrestforvarer Christen Enevoldsen. (Der under nærværende Sag sigtes for Misligheder ved Arrestanternes Bevogtning.) Dom: "Byetingsdommen bor ved Magt at stande. J Salarium til Actor ved Overretten, Prit. Lykke, betale de Tiltalte Een for Begge og Begge for Een 5 Rbd. Sølv. At efterkommes under Adfærd efter Loven."
Viborger Samler, 1839-01-28
Ved Ringkjøbing Extraret den 25de Novbr. 1838. er af Cancelliesecretair Bye- og Herredsfoged Finsen dømt saaledes: "Tiltalte Politibetjent Peder Holm bor til Ringkjøbing Kjøbstæds Fattigkasse bøde 10 Rbd. Sølv. Tiltalte Arrestforvarer Christen Enevoldsen bør for Actors videre Tiltale i denne Sag fri at være, dog saaledes at han in solidum med Tiltalte P. Holm bor udrede alle af denne Sag lovlig flydende Omkostninger, og deriblandt Salarium til Actor, Prkt. Guldager, 3 Rbd. og til Defensor, Søekrigscommissair Bagge, 2 Rbd., Alt Sølv. At efterkommes under Adfærd efter Loven."J Sagen No. 177. Ldsoprykt. Nyboe som Actor, contra: Ldsoprykt. Krigsraad Deigaard, Defensor for Arrestanterne Christen Toft Jepsen Bundgaard og Jens Poulsen, samt de Tiltalte Maren Jensdatter, Christen Johannesen Gindtberg, Christiane Christensdatter, Mette Marie Christensdatter, Niels Jensen Fiilsøe og Mariane Nielsdatter. (Der tiltales for Tyverie og Hælerie.) Dom: "J Henseende til de Arrestanten Jens Poulsen samt Tiltalte Maren Jensdatter idømte Straffe bør Herredstingsdommen ved Magt at stande. Arrestanten Christen Toft Jepsen Bundgaard og Tiltalte Mariane Nielsdatter bør hensættes, den Forste til Fæstningsarbeide paa Livstid, og den Sidste i Fængsel paa Vand og Brød i 2 Gange 5 Dage; derimod bør de Tiltalte Christen Johannesen Gindtberg, Christiane Christensdatter, Mette Marie Christensdatter og Niels Jensen Fiilsøe for Actors videre Tiltale i denne Sag frie at være, dog saaledes, at de, tilligemed de øvrige Tiltalte og Arrestanterne, Een for Alle og Alle for Een, udrede alle af Actionen lovligen flydende Omtostninger, derunder indbefattede de Actor og Defensor i første Jnstants tilkjendte Salarier, samt Salarium til Actor for Overretten, Prkt. Nyboe, 15 Rbd. Sølv. At efterkommes under Adfærd efter Loven."